**Zápisnica z hlasovania per rollam č. 1/2020**

 **30.9. – 7.10.2020**

**Slovenská asociácia športu na školách**

 Predseda Slovenskej asociácie športu na školách /ďalej len SAŠŠ/ vyhlásil elektronické hlasovanie formou per rollam v  termíne 30.9.-7.10.2020. Hlasovanie Snemu SAŠŠ sa konalo v zmysle zákona 148/2020 Z. z. ktorým sa dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov v zmysle § 101a osobitné ustanovenia v čase mimoriadnej situácie, núdzového stavu alebo výnimočného stavu bod 1.

Hlasovali členovia Snemu SAŠŠ na základe kľúča delegátov podľa Stanov SAŠŠ čl.IX, bod 5.

 Na hlasovanie bol určený termín 30.9.-7.10.2020, t.j. 8 dní.

Podklady k hlasovaniu a výzva na hlasovanie boli odoslané členom – delegátom Snemu SAŠŠ prostredníctvom elektronickej pošty dňa 25.9.2020. Dvom (2) členom – delegátom boli zaslané prostredníctvom Slovenskej pošty.

Všetky dokumenty, ktoré boli predmetom hlasovania boli k dispozícii delegátom Snemu SAŠŠ v ten istý deň a zverejnené na webovom sídle SAŠŠ /www.sass.sk/

**Zoznam podkladov:**

1. Informácia o zrušení XVIII. Snemu SAŠŠ 3.10.2020 v Poprade

2. Hlasovanie per rollam – tlačivo vo formáte Word

3. Výročná správa SAŠŠ za rok 2019

4. Správa revíznej komisie za rok 2019

5. Návrh schválenia nových členov SAŠŠ – zoznam v tabuľke Excel



Na hlasovanie bolo vyzvaných 60 členov - delegátov Snemu SAŠŠ.

Na Se – SAŠŠ bolo doručených 47hlasovacích lístkov.

1/ elektronickou formou (e-mailová pošta) 46 hlasovacích lístkov,

2/ prostredníctvom Slovenskej pošty 1hlasovací lístok.

Nehlasovalo : 13

Neplatné vyjadrenia: 0

/zle vyplnený hlasovací lístok/

Celkový počet hlasov delegátov: 47

Počet uznaných hlasov delegátov: 47

**Program:**

**1. Schválenie Výročnej správy SAŠŠ za rok 2019**

**2. Schválenie Správy revíznej komisie SAŠŠ za rok 2019**

**3. Schvaľovanie nových členov SAŠŠ**

**Výsledky hlasovania:**

**1. Schválenie Výročnej správy SAŠŠ za rok 2019:**

schvaľujem - 46 neschvaľujem - 1 zdržanie – 0

Snem SAŠŠ schvaľuje Výročnú správu SAŠŠ za rok 2019.

**2. Schválenie Správy revíznej komisie SAŠŠ za rok 2019:**

schvaľujem - 44 neschvaľujem - 0 zdržanie – 3

Snem SAŠŠ schvaľuje Správu revíznej komisie SAŠŠ za rok 2019.

**3. Schvaľovanie nových členov SAŠŠ:**

schvaľujem - 46 neschvaľujem - 1 zdržanie - 0

Snem SAŠŠ schvaľuje nových členov SAŠŠ.

**UZNESENIE:**

**Všetky predložené návrhy/materiály boli delegátmi Snemu SAŠŠ schválené nadpolovičnou väčšinou podľa Stanov SAŠŠ čl. IX bod 17.**

Všetky hlasovacie lístky sú uložené na sekretariáte SAŠŠ.

Sčítanie hlasov: A. Hlôšková, J. Valušková, K. Bajtalová

Zápisnicu spracovala : Alena Hlôšková

Zápisnicu overovala: Mgr. Andrea Ristová, generálny sekretár SAŠŠ.

 PaedDr. Marian Majzlík, PhD.

 predseda SAŠŠ

V Bratislave dňa 8.10.2020